**JUNIORITUOMARIT**

Suomen Jääkiekkoliiton kilpailusäännöissä määrätään junnutuomareiden käyttämisestä seuraavaa:

**Seuratuomarit**

Juniorikiekossa mukana oleville valmentajille, vanhemmille ja tuomareille tarkoitettu seuratuomarikurssi löytyy verkosta. Kurssi tulee jatkossa olla suoritettuna kaikilla Leijonaliigassa toimivilla pelinohjaajilla. Koulutuksella voi viheltää myös toisena tuomarina nuoremman E:n eli E2-sarjojen otteluissa.  
  
Kilpailusäännöt määrittävät myös, että kaikkien C-junioreiden tulee suorittaa kurssi, ja se korvaa aiemmin käytössä olleen juniorituomarikurssin.

Seuratuomareiden tehtävämääräyksistä ja palkkioista sekä mahdollisista kulukorvauksista vastaa ottelun järjestävä joukkue.

**Juniorituomareiden käyttö Mäntsälän Jää-Tiikereissä**

Pelaavan joukkueen joukkueenjohtaja vastaa myös seuratuomarin varaamisesta, ohjeistuksesta ja palkkion maksamisesta. Junioreiden osalta yhteystiedot ovat saatavilla ikäkausijoukkueiden joukkueenjohtajilta.

Palkkiota varten on oma lomakkeensa, joka täytetään ja joukkueenjohtajan kuittauksella varustettuna toimitetaan seuran kirjanpitäjälle (Jorma Taljavaara) jäähallin kahvioon. Hän maksaa palkkion seuratuomarin tilille. Lomake löytyy seuran nettisivujen materiaalisalkusta. Seuratuomarille maksetaan palkkiona 15€ peliltä. Maksupäivä on 14 päivän kuluessa siitä, kun tuomarilomake on toimitettu tilitystä varten kirjanpitäjälle.

Maksua varten seuratuomarin on toimitettava verokortti Jorma Taljavaaralle: freelancer tai sivutulokortti käy kopiona tai sähköisesti, portaikko- ja päätoimen verokortti alkuperäisenä. Verokortin puuttuessa suoritetaan palkkiosta 60 %:n ennakkopidätys ja puutteellisilla tiedoilla (esim. sotu puuttuu) maksua ei voida suorittaa.

**Yhteystiedot:**

Mäntsälän Jää-Tiikerit

c/o Jorma Taljavaara

Heikinkuja 4

04600 Mäntsälä

e-mail: [jorma.taljavaara@mantsalanjaahalli.fi](mailto:jorma.taljavaara@mantsalanjaahalli.fi)

**Ohjeita joukkueenjohtajalle**

**Sopiessasi peliä:**

* Vältä päällekkäisiä varauksia, vain yksi junnutuomari peliä kohti
* Ilmoita muutoksista junnutuomarille heti, kun niitä ilmenee

**Junnutuomarin saapuessa:**

* Esittäydy junnutuomarille, kannat kasvattajan vastuuta
* Sovi vielä mahdolliset yksityiskohdat peliin liittyen

**Pelin jälkeen:**

* Huolehdi palkkioasiat huolellisesti
* Auta junnutuomaria paperiasioissa
* Muista kiittää! ☺

**Junnutuomareiden tukihenkilö**

Junnutuomareiden tukihenkilö auttaa tuomaripelaamiseen liittyvissä asioissa. Mäntsälässä Jää-Tiikereiden seuratuomaritoiminnan tukihenkilö on seuran puheenjohtaja.

**Ohjeita junnutuomarille**

**Sopiessasi peliä:**

* varmista, että verokortti on hankittu ja toimitettu seuran kirjanpitäjälle (Jorma Taljavaara)
* tulosta itsellesi junnutuomarin palkkiolomake
* ota joukkueenjohtajan yhteystiedot muutosten varalta
* MUISTA! Sovittuun peliin on tultava paikalle! Estyessäsi ilmoita välittömästi joukkueenjohtajalle.

**Valmistautuessasi peliin:**

* Valmistaudu peliin, kuten urheilijat valmistautuvat: lepää, syö ja juo
* Ilmoita saapumisestasi kotijoukkueen joukkueenjohtajalle
* Saavu paikalle viimeistään puoli tuntia ennen peliä. Vaihda varusteet lämmittele.
* Junnutuomarin varustus:
  + luistimet
  + kypärä
  + polvisuojat
  + mustat housut
  + musta paita
  + pilli
* Esittäydy pelin viralliselle tuomarille: kättele, kerro nimesi ja joukkue, jossa toimit pelaajana

**Pelissä:**

* Liiku aktiivisesti
* Näytä selkeät käsimerkit
* Pidä yhteyttä viralliseen tuomariin. Kysy. Kommentoi. Kommunikoi.

**Huolehdi ammattitaidostasi:**

* Muista asenne. Olet osa peliä, olet osa tuomaristoa. Olet esikuva monelle.
* Huolehdi urheilullisuudestasi.
* Opiskele sääntöjä.
  + käsimerkit
  + jääkiekon virallinen sääntökirja

**Pelin jälkeen:**

* Käy tapahtumia läpi virallisen tuomarin kanssa. Pyydä palautetta. Mikä meni hyvin, mitä tulee parantaa.
* Pyydä virallisen tuomarin ja joukkueenjohtajan nimi palkkiolomakkeeseen. Toimita lomake ohjeen mukaisesti talouspäällikölle. Muista täyttää lomakkeen kaikki tiedot, jotta maksu ei viivästy tietojen puuttumisen takia. Huolehdi, että olet toimittanut ajan tasalla olevan verokortin.
* Verryttele ja käy suihkussa.

**Tsemppiä peliin!**